বঙ্গবন্ধুর প্রতিকৃতিতে প্রধানমন্ত্রীর শ্রদ্ধা
একাদশ জাতীয় সংসদ নির্বাচনে ভূমিধস বিজয়ের পর জাতির জনক বঙ্গবন্ধু শেখ মুজিবুর রহমানের প্রতিকৃতিতে শ্রদ্ধা জানিয়েছেন আওয়ামী লীগ সভাপতি ও প্রধানমন্ত্রী শেখ হাসিনা।







 




মঙ্গলবার বেলা পৌনে ১১টার দিকে ধানমন্ডিতে বঙ্গবন্ধু স্মৃতি জাদুঘরে জাতির জনকের প্রতিকৃতিতে ফুল দিয়ে শ্রদ্ধা নিবেদন করেন তিনি।
 
এসময় প্রধানমন্ত্রীর সঙ্গে ছিলেন তার ছোট বোন শেখ রেহানা ও মেয়ে সায়মা ওয়াজেদ হোসেন। শ্রদ্ধা নিবেদনের পর প্রধানমন্ত্রী সেখানে ফাতেহা পাঠ করেন।
 
পরে আওয়ামী লীগের জেষ্ঠ্য নেতাদের সঙ্গে নিয়ে বঙ্গবন্ধুর প্রতিকৃতিতে শ্রদ্ধা জানান দলের সভাপতি শেখ হাসিনা।এসময় আওয়ামী লীগ ও বিভিন্ন সহযোগী সংগঠনের শীর্ষ নেতারা সেখানে উপস্থিত ছিলেন।
 
পরে বঙ্গবন্ধুকন্যা ধানমন্ডি থেকে বনানী কবরস্থানে যান। সেখানে ১৫ আগস্টের শহীদের প্রতি শ্রদ্ধা নিবেদন করেন।
 
প্রসঙ্গত, ৩০ ডিসেম্বর একাদশ জাতীয় সংসদ নির্বাচনে আওয়ামী লীগ নেতৃত্বাধীন মহাজোট ২৮৮টি আসনে জয়ী হয়।আওয়ামী লীগ একাই ২৫৯টি আসন পেয়েছে।চলতি সপ্তাহেই নতুন সংসদ সদস্যরা শপথ গ্রহণ করবেন।আর শিগগিরই নতুন মন্ত্রিসভা গঠিত হবে।

একাদশ জাতীয় সংসদ নির্বাচনে ভূমিধস বিজয়ের পর জাতির জনক বঙ্গবন্ধু শেখ মুজিবুর রহমানের প্রতিকৃতিতে শ্রদ্ধা জানিয়েছেন আওয়ামী লীগ সভাপতি ও প্রধানমন্ত্রী শেখ হাসিনা।